
Европейският парламент,
–	като взе предвид член 286, параграф 2 от Договора за функционирането на Европейския съюз, съгласно който Съветът се е консултирал с него (C9‑0008/2024),
–	като взе предвид член 129 от своя Правилник за дейността,
–	като взе предвид доклада на комисията по бюджетен контрол (A9-0061/2024),
А.	като има предвид, че с писмо от 17 януари 2024 г. Съветът се е консултирал с Парламента относно назначаването на Карло Алберто Манфреди Селваджи за член на Европейската сметна палата;
Б.	като има предвид, че комисията по бюджетен контрол направи оценка на квалификацията на Карло Алберто Манфреди Селваджи, по-специално по отношение на условията, посочени в член 286, параграф 1 от Договора за функционирането на Европейския съюз; като има предвид, че в рамките на тази оценка Карло Алберто Манфреди Селваджи предостави на комисията автобиография, както и своите отговори на отправения му писмен въпросник;
В.	като има предвид, че впоследствие, на 22 февруари 2024 г., комисията проведе изслушване на Карло Алберто Манфреди Селваджи, по време на което той направи встъпително изявление, а след това отговори на въпросите, зададени от членовете на комисията;
1.	изказва положително становище относно предложението на Съвета за назначаване на Карло Алберто Манфреди Селваджи за член на Сметната палата;
2.	възлага на своя председател да предаде настоящото решение на Съвета и за сведение, на Сметната палата, както и на другите институции на Европейския съюз и на институциите на държавите членки за одит.

